الأسرة الثلاتين من تاريخ مصر. الأسر السته و العشرين، و حتى الواحد و التلاتين بتتسمى العصر المتأخر من تاريخ مصر القديمة. الأسرة التلاتين اعتلت عرش مصر بعد اطاحة نخت انبو الاول ب"نفارود التانى"، بن هاكور من ملوك الاسره المصريه التسعه والعشرين. سيطر نخت أنبو على مصر في نوفمبر 380 ق.م، و قضى معظم فترة حكمه بيدافع عن مملكته من محاولات الفرس لاعادة غزو مصر، و كان ده بدعم فى بعض الأوقات من سبرطه أو أثينا. و ف سنة 365 ق.م.، نصب نخت أنبو ابنه تيوس شريكا ف الملك و وريث، و حتى وفاته في 363 حكم الأب و الابن مع بعض بعد وفاة الوالد، تيوس غزا بلاد الشام اللى كانت تحت الاحتلال الفارسى. و خلال الحمله دى فقد تيوس عرشه ف انقلاب دبره ابنه تجاهبيمو و جاب حفيد تيوس نخت انبو التانى للعرش. فترة حكم نخت أنبو التانى اتميزت بمحاولات الفرس اعادة احتلال مصر، و اللى اعتبروها محمية متمردة. فلأول عشر سنوات اتفادى نخت أنبو التانى الغزو الفارسى لأن ارتاخرخس التالت كان مشغول بتوطيد حكمه. بعد كدا أرتاخرخس التالت عمل محاولة فاشلة لغزو مصر ف شتا 351/350 ق.م. بعدها حصل قلاقل ف قبرص وقليقيا.